[{"text_idx": "#000000", "text": "Synau Hylif yn llifo ar albwm cyntaf"}, {"text_idx": "#000001", "text": "Mae Hylif, sef prosiect cerddorol diweddaraf un o gyn-aelodau Texas Radio Band, wedi rhyddhau ei albwm newydd."}, {"text_idx": "#000002", "text": "Yn Fy Mhenglog ydy enw\u2019r record hir sydd allan ar y llwyfannau digidol yn swyddogol ers dechrau mis Awst."}, {"text_idx": "#000003", "text": "Hylif ydy prosiect cerddorol unigol Rhodri Davies oedd yn chwaraewr allweddellau ac yn un o sylfaenwyr y grw\u0302p uchel eu parch o Gaerfyrddin, Texas Radio Band."}, {"text_idx": "#000004", "text": "Mae Rhodri wedi bod yn byw a gweithio yn Sydney, Awstralia ond wedi dychwelyd i Gymru gydag albwm newydd i\u2019w enw ar o\u0302l cyfnod estynedig tu hwnt i\u2019w famwlad."}, {"text_idx": "#000005", "text": "Mae cerddoriaeth Hylif yn aml-arddull gyda synau sy\u2019n amrywio o acwstig, i lolfa i roc electronig trwm. Er hynny, yn o\u0302l y cerddor gellir cyffredinoli\u2019n sw\u0302n yn fras fel \u201cindi synth pop roc amgen\u201d."}, {"text_idx": "#000008", "text": "Bu Hylif yn perfformio\u2019i ganeuon draw yn Awstralia ac yn fwy diweddar no\u0302l yng Nghymru gan cynnwys sioe arbennig yn Rhaeadr Gwy gydag Awstraliad arall sy\u2019n canu yn y Gymraeg, sef Ffredi Blino, ac yn ei fro genedigol yng Ngw\u0302yl Cerddoriaeth Caerfyrddin penwythnos diwethaf."}, {"text_idx": "#000011", "text": "Dyma \u2018Yn y Dechreuad\u2019 o\u2019r albwm:"}]